cyanic-selkie/wikianc huggingface dataset:
Ξιφασκία στους Ολυμπιακούς Αγώνες
Ελληνικά μετάλλια
Κατηγορία:Αθλήματα στους Θερινούς Ολυμπιακούς Αγώνες
Ελισάβετ Αλεξανδρινή του Μεκλεμβούργου-Σβερίν
Η Ελισάβετ Αλεξανδρινή του Μεκλεμβούργου-Σβερίν (Elisabeth Alexandrine von Mecklenburg-Schwerin, 10 Αυγούστου 1869 - 3 Σεπτεμβρίου 1955) ήταν κόρη του Φρειδερίκου Φραγκίσκου Β΄, Μέγα Δούκα του Μεκλεμβούργου.
Βιογραφία
Η Ελισάβετ Αλεξανδρινή Ματθίλδη γεννήθηκε στις 10 Αυγούστου 1869 στο Σβερίν, και ήταν το μεγαλύτερο παιδί και η μοναχοκόρη του Φρειδερίκου Φραγκίσκου Β΄ του Μεκλεμβούργου και της τρίτης συζύγου του Μαρίας του Σβάρτσμπουργκ-Ρούντολστατ.
Στις 24 Οκτωβρίου 1896 παντρεύτηκε τον Φρειδερίκο Αύγουστο του Όλντενμπουρκ. Μαζί απέκτησαν πέντε παιδιά:
Πέθανε στις 3 Σεπτεμβρίου 1955 στο Κάστρο του Σάουμπουργκ σε ηλικία 86 ετών. Είναι θαμμένη στο Κοιμητήριο Γερτρούδης του Όλντενμπουργκ.
Παραπομπές
Κατηγορία:Οίκος του Μεκλεμβούργου Κατηγορία:Οίκος του Σλέσβιχ-Χόλσταϊν-Γκόττορπ Κατηγορία:Γερμανοί ευγενείς Κατηγορία:Γερμανίδες δούκισσες
Οικογένεια Σκουζέ
Η οικογένεια Σκουζέ ήταν αρχοντική οικογένεια των Αθηνών.
Η οικογένεια Σκουζέ εμφανίστηκε τον 17ο αιώνα στην Αθήνα. Το πρώτο μέλος της οικογένειας που αναφέρεται είναι ο Νικόλαος Σκουζές (1640-1710), ο οποίος συμμετείχε στους αγώνες των Βενετών κατά των Τούρκων, ενώ ήταν μέλος και στην επιτροπή που στάλθηκε στον Μοροζίνι. Δισεγγονός του ήταν ο Γεωργαντάς Σκουζές (1776-1822), φιλικός και έφορος της Αθήνας καθώς και ο Παναγής Σκουζές.
Την προεπαναστατική περίοδο η οικογένεια Σκουζέ ανήκε σε αυτές της δεύτερης τάξης και, όπως ο Παναγής Σκουζές αφηγείται, «ήτον σχεδόν μίαν οικογένεια από τας 24 οικογενείας, οπού οι αριστοκράτες εφοβούντο ως ευκαταστάτους και με ολίγην παιδείαν». Οι Σκουζέοι διέθεταν μεγάλες εκτάσεις γης, ενώ ήταν οικονομικά εύποροι. Βέβαια την εποχή του Χατζή Αλή Χασεκή, μπέη της Αθήνας, υπήρξαν μεγάλες οικονομικές δυσκολίες, οι οποίες τελικά ξεπεράστηκαν. Ο Παναγής Σκουζές κατάφερε να αποκτήσει μεγάλη περιουσία και να γίνει ένας από τους κοτζαμπάσηδες της Αθήνας.
Οι απόγονοί του ασχολήθηκαν με τις τραπεζικές επιχειρήσεις και με την πολιτική. Συγκεκριμένα οι Αλέξανδρος και Δημήτριος Σκουζές αναμείχθηκαν με τα κοινά. Ο πρώτος εκλέχτηκε πολλάκις βουλευτής Αττικής και διετέλεσε υπουργός σε πολλές κυβερνήσεις, ενώ ο δεύτερος χρημάτισε δήμαρχος Αθηναίων.
Σήμερα δεν υπάρχουν άρρενες απόγονοι της οικογένειας, παρ' όλα αυτά διατηρούνται κάποια τοπωνύμια, όπως είναι ο λόφος Σκουζέ και η πλατεία Σκουζέ όπου υπήρχε η κατοικία της οικογένειας και στην οποία σήμερα υπάρχει η προτομή του Δημητρίου Σκουζέ.
Δείτε επίσης
*
Χάτφηλντ Χάουζ
Η Κατοικία Χάτφηλντ (αγγλ.: Hatfield House) είναι ένα εξοχικό σπίτι, που βρίσκεται σε ένα μεγάλο πάρκο, το Γκρέιτ Παρκ, στην ανατολική πλευρά της πόλης Χάτφηλντ, στο Χέρτφορντσαϊρ της Αγγλίας. Το παρόν Ιακωβιανό σπίτι, ένα κορυφαίο παράδειγμα αξιοθαύμαστης κατοικίας, κτίστηκε το 1611 από τον Ρόμπερτ Σέσιλ 1ο κόμη του Σόλσμπερυ και κύριο υπουργό του Ιακώβου Α΄ και έκτοτε είναι το σπίτι της οικογένειας Σέσιλ. Είναι ένα από τα πρώτα παραδείγματα της Ιακωβιανής αρχιτεκτονικής. Το κτήμα περιλαμβάνει εκτεταμένους γύρω χώρους και διασωθέντα μέρη ενός πρωϊμότερου ανακτόρου. Η κατοικία, που σήμερα είναι το σπίτι του Ρόμπερτ Γκάσκοϊν-Σέσιλ, 7ου μαρκησίου του Σόλσμπερι, είναι ανοιχτή για το κοινό.
Ιστορία
μικρογραφία|Το παλαιό ανάκτορο της Κατοικίας Χάτφηλντ. Ένα προηγούμενο κτήριο στην τοποθεσία ήταν το βασιλικό ανάκτορο του Χάτφηλντ. Μόνο ένα μέρος αυτού υπάρχει ακόμη, σε μικρή απόσταση, βορειοδυτικά από τη σημερινή κατοικία. Αυτό το ανάκτορο ήταν το παιδικό σπίτι και η αγαπημένη κατοικία της Ελισάβετ Α΄ της Αγγλίας. Κτίστηκε το 1497 από τον αρχιεπίσκοπο του Κάντερμπρυ (πρώην επίσκοπος του Ήλυ), υπουργό του Ερρίκου Ζ΄, τον καρδινάλιο Τζον Μόρτον και αποτελείτο από τέσσερεις πτέρυγες, που σχημάτιζαν τετράγωνο γύρω από μία κεντρική αυλή. Το επισκοπικό ανάκτορο καταλήφθηκε από τον Ερρίκο Η΄ μαζί με άλλες εκκλησιαστικές ιδιοκτησίες. Η κοντινή ενοριακή εκκλησία της Σαιντ Εθελντρίντα στο Ολντ Χάτφηλντ εξυπρετούσε κάποτε το ανάκτορο τού επισκόπου, καθώς και το χωριό. μικρογραφία|Κοντινή άποψη του παλαιού επισκοπικού ανακτόρου στην Κατοικία Χάτφηλντ, που δείχνει την πλινθοδομή των Τυδόρ.
Δύο παιδιά του Ερρίκου Η΄, ο Εδουάρδος ΣΤ΄ και η μέλλουσα Ελισάβετ Α΄, πέρασαν τη νεότητά τους στο ανάκτορο Χάτφηλντ. Η μεγαλύτερη κόρη του, που αργότερα βασίλευσε ως Μαρία Α΄, έζησε εκεί μεταξύ του 1533 και του 1536, όταν στάλθηκε για να περιμένει την τότε πριγκίπισσα Ελισάβετ ως τιμωρία, επειδή αρνήθηκε να αναγνωρίσει τον γάμο του Ερρίκου Η΄ με την Άννα Μπόλεϋν και τις θρησκευτικές του μεταρρυθμίσεις. Το 1548, όταν ήταν μόλις 15 ετών, η Ελισάβετ ήταν ύποπτη ότι είχε συμφωνήσει παράνομα να παντρευτεί τον Τόμας Σέυμουρ. Το σπίτι και οι υπηρέτες της καταλήφθηκαν από τον πράκτορα του Εδουάρδου ΣΤ΄, τον Ρόμπερτ Τύρα, και η Ελισάβετ ανακρίθηκε εκεί. Υπεράσπισε με επιτυχία τη συμπεριφορά της με πνεύμα και περιφρόνηση. Ο Σέυμουρ εκτελέστηκε το 1549 για πολλά άλλα εγκλήματα κατά του στέμματος. Μετά από δύο μήνες φυλάκισης στον Πύργο του Λονδίνου από την ετεροθαλή αδελφή της Μαρία Α΄, η Ελισάβετ επέστρεψε στο Χάτφηλντ. Η δρυς της Ελισάβετ Α΄ στο έδαφος του κτήματος λέγεται ότι είναι η τοποθεσία, στην οποία η Ελισάβετ είπε ότι ήταν βασίλισσα μετά το θάνατο της Μαρίας Α΄, αλλά θεωρείται απίθανο, καθώς η Μαρία Α΄ πέθανε τον Νοέμβριο. Τον Νοέμβριο του 1558, η Ελισάβετ Α΄ διοργάνωσε το πρώτο Συμβούλιο του Κράτους στη Μεγάλη Αίθουσα.
Η Κατοικία Χάτφηλντ είναι ένα δημοφιλές τουριστικό αξιοθέατο, επειδή έχει τόσα πολλά αντικείμενα, που σχετίζονται με την Ελισάβετ Α΄, συμπεριλαμβανομένων των γαντιών της και ενός ζεύγους μεταξωτών καλτσών, που πιστεύεται ότι ήταν το πρώτο στην Αγγλία. Η βιβλιοθήκη εκθέτει ένα 22 πόδια (6,7 μ.) μακρύ εικονογραφημένο ρολό περγαμηνής, που δείχνει το γενεαλογικό δένδρο της βασίλισσας με τους προγόνους της ως τον Αδάμ και την Εύα. Η Μαρμάρινη Αίθουσα έχει το πορτρέτο της Ελισάβετ Α΄ με Ουράνιο Τόξο. αριστερά|μικρογραφία|Η μεγάλη αίθουσα το 1840.
Ο διάδοχος της Ελισάβετ Α΄, ο Ιάκωβος Α΄, δεν άρεσε το ανάκτορο και το έδωσε στον δικό του -και της Ελισάβετ- κύριο υπουργό, τον Ρόμπερτ Σέσιλ 1ο κόμη του Σόλσμπερυ, το 1607 σε αντάλλαγμα για το ανάκτορο Θήομπολντς, το οποίο ήταν η οικογενειακή κατοικία των Σέσιλς στη σημερινή τοποθεσία του Σίνταρς Παρκ, στο Μπρόξμπουρν. Ο Σέσιλ, που του άρεσε το μέρος, κατεδάφισε τρεις πτέρυγες του βασιλικού παλατιού (την πίσω και τις πλαϊνές) το 1608 και χρησιμοποίησε τα τούβλα για να κτίσει την παρούσα κατασκευή. Η πλούσια σκαλισμένη ξύλινη Μεγάλη Σκάλα και το σπάνιο παράθυρο με βιτρό στο ιδιωτικό παρεκκλήσιο, συγκαταλέγονται στα αυθεντικά Ιακωβινά χαρακτηριστικά του κτηρίου. Ο Σέσιλ απασχολούσε τον Ρόμπερτ Λέμινγκ για την επίβλεψη της κατασκευής, με τη συμβολή του βασιλικού επιθεωρητή Σάιμον Μπάζιλ, και του 'Ινιγκο Τζόουνς που την επισκέφθηκε τον Οκτώβριο του 1609.
Ο απόγονος του Σέσιλ, ο Ρόμπερτ-Άρθερ Τάλμποτ Γκάσκοϋν-Σέσιλ 3ος μαρκήσιος του Σόλσμπερυ, ήταν τρεις φορές πρωθυπουργός κατά τα τελευταία χρόνια της βασιλείας της βασίλισσας Βικτώριας. Η πόλη του Σόλσμπερυ στη Ροδεσία (τώρα Χαράρε στη Ζιμπάμπουε) ιδρύθηκε στην εποχή του και πήρε το όνομά του. Ήταν επίσης γνωστός για το ότι συχνά τοποθετούσε μέλη της οικογένειάς του στην κυβέρνηση, ενόσω ήταν πρωθυπουργός. Δεδομένου ότι το πρώτο του όνομα ήταν Ρόμπερτ, αυτή η συνήθεια διορισμού λέγεται ότι δημιούργησε τη δημοφιλή έκφραση «Ο Μπομπ είναι ο θείος σου» (που σημαίνει περίπου «όλα είναι εντάξει, είναι σίγουρο ότι θα επιτύχουν»).
Κατά τη διάρκεια του Β΄ Παγκοσμίου Πολέμου η Κατοικία Χάτφηλντ ήταν η τοποθεσία της πρώτης Μονάδας Αστικής Επανεγκατάστασης (CRU) και λειτούργησε ως έδρα του προγράμματος. Οι CRU δημιουργήθηκαν για να βοηθήσουν τους επαναπατρισμένους Βρετανούς αιχμάλωτους πολέμου να επιστρέψουν στην αστική ζωή και το πολυτελές σκηνικό του Χάτφηλντ θεωρήθηκε πολύ ευεργετικό γι' αυτούς τους άνδρες. Στις 12 Ιουλίου 1945, ο Γεώργιος ΣΤ΄ και η σύζυγός του Ελισάβετ επισκέφτηκαν το CRU στο Χάτφηλντ, γεγονός που καλύφθηκε σημαντικά στις ειδήσεις.
Κήποι
μικρογραφία|Οι κήποι της Κατοικίας Χάτφηλντ. Οι κήποι, που καλύπτουν 42 έικρ (170 στρέμματα), χρονολογούνται από τις αρχές του 17ου αι. και σχεδιάστηκαν από τον Τζον Τρουντέσκεντ τον πρεσβύτερο. Ο Τρουντέσκεντ επισκέφθηκε την Ευρώπη και έφερε πίσω δένδρα και φυτά, που δεν είχαν καλλιεργηθεί προηγουμένως στην Αγγλία. Οι κήποι περιελάμβαναν οπωρώνες, αναβρυτήρια, αρωματικά φυτά, παρτέρια με νερό, βεράντες, κήπους με βότανα και λαβύρινθο. Παραμελήθηκαν τον 18ο αι., αλλά η αποκατάσταση άρχισε στους Βικτωριανούς χρόνους και συνεχίζεται από τη σημερινή χήρα μαρκησία του Σόλσμπερυ.
Κατά τη διάρκεια του Α΄ Παγκοσμίου Πολέμου οι χώροι χρησιμοποιήθηκαν για να δοκιμαστούν τα πρώτα βρετανικά άρματα μάχης. Μία περιοχή σκάφτηκε με χαρακώματα και κρατήρες και καλύφθηκε με συρματοπλέγματα, για να αναπαραστήσει την ουδέτερη ζώνη και τις γερμανικές γραμμές με τάφρους στο Δυτικό Μέτωπο. Σε ανάμνηση αυτού, το Mark I, το μόνο πολεμικό άρμα που επιβίωσε, τοποθετήθηκε στο Χάτφηλντ από το 1919 έως το 1970, πριν μετακινηθεί στο Μουσείο Πολεμικών Αρμάτων, στο Μπόβινγκτον.
Η Ένωση Συνταγμάτων Ροδεσιανοί Ελαφροί Τυφεκιοφόροι έχει τοποθετήσει το μνημείο «Troopie» (στρατιώτης) στο έδαφος της Κατοικίας Χάτφηλντ λόγω της μακράς σχέσης της οικογένειας Σέσιλ με τη Νότια Ροδεσία. Γύρω από τη βάση του υπάρχει ένα ρολό με μέλη του Συντάγματος («troopies»), που έπεσαν στον Πόλεμο Μπους της Ροδεσίας και αρκετές επιγραφές, όπως «σε συμφιλίωση και ελπίδα για μελλοντική ειρήνη στη Ζιμπάμπουε».
Περιηγήσεις
Τα δημόσια δωμάτια μπορεί να τα δει κάποιος στις καθημερινές ξεναγήσεις με οδηγό και οι επισκέπτες μπορούν να περιηγηθούν στον γύρω χώρο τα σαββατοκύριακα. Την Παρασκευή, ημέρα των ειδημόνων κήπων, η κατοικία είναι ανοικτή για ξεναγήσεις με οδηγό και προ-κράτηση σε ομάδες ειδημόνων. Υπάρχουν πέντε μίλια σηματοδοτημένων μονοπατιών.
Ταινίες που γυρίστηκαν εδώ
μικρογραφία|Η βόρεια πρόσοψη το 1880.
Εξωτερικοί σύνδεσμοι
Κατηγορία:Πολύτιμες Κατοικίες της Αγγλίας
Αλκίφρων
Ο Αλκίφρων ήταν αρχαίος Έλληνας επιστολογράφος, που έζησε στα τέλη του 2ου και στις αρχές πιθανώς του 3ου αιώνα μ.Χ.. Συνέγραψε επιστολές σε 4 βιβλία (Αλιευτικαί, Αγροικικαί, Παρασίτων, Εταιρικαί). Οι πρώτες δυο κατηγορίες αφορούν τη ζωή της υπαίθρου, ενώ οι άλλες δυο αναφέρονται στη ζωή άστεως και κινούνται μέσα στο χώρο των διασκεδάσεων και του αγοραίου έρωτα. Από το σύνολο των επιστολών του έχουν διασωθεί ως τις μέρες μας 124. Όλες οι επιστολές του είναι φανταστικές και θεωρούνται υποδείγματα ύφους στη γραφή. Οι επιστολές αυτές διακρίνονται για τη λεπτότητα αισθημάτων και γλώσσας, τρυφερότητα, ζωντάνια εικόνων και πρωτοτυπία. Ειδικότερα οι αμοιβαίες επιστολές Μενάνδρου και Γλυκέρας (ο Μένανδρος είναι ο γνωστός κωμωδιογράφος, ενώ η Γλυκέρα μια άγνωστη κοπέλα) εμπεριέχουν πολλά και ενδιαφέροντα στοιχεία για τη ζωή και το ποιητικό έργο του Μενάνδρου.
Εξωτερικοί σύνδεσμοι
Κατηγορία:Αρχαίοι Έλληνες συγγραφείς
Υμίρ (δορυφόρος)
Ο Υμίρ (αγγλικά: Ymir ή Saturn XIX) είναι ένας μικρός φυσικός δορυφόρος του πλανήτη Κρόνου. Είναι επίσης γνωστός με την ονομασία Κρόνος XIX. Η προσωρινή του ονομασία ήταν S/2000 S 1. Το σημερινό όνομά του το έλαβε από τη σκανδιναβική μυθολογία, σύμφωνα με την οποία ο Υμίρ είναι πρόγονος των Γιοτούν, των γιγάντων του πάγου.
Εξωτερικοί σύνδεσμοι
Κατηγορία:Φυσικοί δορυφόροι Κρόνου
Κατάλογος Νομαρχών Μεσσηνίας
Κατάλογος Νομαρχών Μεσσηνίας.
Παραπομπές
Κατηγορία:Κατάλογοι Ελλήνων νομαρχών Κατηγορία:Νομάρχες Μεσσηνίας
Μπουτάν
Το Βασίλειο του Μπουτάν είναι μια χώρα με έκταση 38.394 τ. χλμ. και πληθυσμό 770.276 (κατατάσσεται 165η στον κόσμο), σύμφωνα με επίσημη εκτίμηση για το 2023, που βασίζονται στην απογραφή του 2005. Πρωτεύουσα του Μπουτάν είναι η Τιμπού, ενώ το Φουντσχολίνγκ είναι το οικονομικό κέντρο. Γεωπολιτικά, το Μπουτάν βρίσκεται στη Νότια Ασία και είναι το δεύτερο μικρότερο σε πληθυσμό κράτος της περιοχής, έχοντας περισσότερο πληθυσμό μόνο από τις Μαλδίβες.
Η ανεξαρτησία του Μπουτάν έχει αντέξει για αιώνες, ενώ η χώρα δεν έχει αποικιστεί ποτέ στην ιστορία της. Καθώς βρίσκεται στον αρχαίο Δρόμο του Μεταξιού ανάμεσα στο Θιβέτ, την ινδική υποήπειρο και τη Νοτιοανατολική Ασία, το μπουτανικό κράτος έχει αναπτύξει μια διαφορετική εθνική ταυτότητα βασισμένη στον Βουδισμό. Με ηγέτη έναν πνευματικό αρχηγό, γνωστό ως Ζαμπντρούνγκ Ρινπότσε, η περιοχή αποτελείτο από πολλά φέουδα και διοικείτο από μία βουδιστική θεοκρατία. Μετά από έναν εμφύλιο πόλεμο τον 19ο αιώνα, ο Οίκος των Βανγκτσούκ επανένωσε τη χώρα και εγκαθίδρυσε σχέσεις με τη Βρετανική Αυτοκρατορία. Το Μπουτάν ανέπτυξε στρατηγική συνεργασία με την Ινδία κατά τη διάρκεια της ανόδου του κινέζικου κομμουνισμού, και έχει ένα αμφισβητούμενο σύνορο με τη Λαϊκή Δημοκρατία της Κίνας. Το 2008, πραγματοποιήθηκε η μετάβαση από την απόλυτη μοναρχία στη συνταγματική μοναρχία. Το Μπουτάν είναι δικομματικό κράτος, ενώ το σύστημα αυτό είναι γνωστό ως Μπουτανική Δημοκρατία.
Ο Βασιλέας του Μπουτάν είναι γνωστός ως "Δράκοντας Βασιλιάς". Το Μπουτάν είναι αξιοσημείωτο για την πρωτοπορία της έννοια της ακαθάριστης εγχώριας χαράς. Το τοπίο της χώρας ποικίλλει, καθώς η χώρα αποτελείται από υποτροπικές πεδιάδες στα νότια και από υποαλπικές οροσειρές των Ιμαλαΐων στα βόρεια. Το όρος Γκανγκχάρ Πουενσούμ, ένα από τα ψηλότερα βουνά της χώρας, θέτει ισχυρή υποψηφιότητα για το ψηλότερο βουνό παγκοσμίως που δεν έχει αναρριχηθεί ποτέ. Υπάρχει ποικίλη άγρια ζωή στο Μπουτάν.
Στη Νότια Ασία, το Μπουτάν είναι πρώτο στην οικονομική ελευθερία, στην ευκολία της δημιουργίας επιχειρήσεων και στην ειρήνη. Έχει το δεύτερο μεγαλύτερο κατά κεφαλήν εισόδημα, και είναι η χώρα με τη μικρότερη διαφθορά το 2016. Ωστόσο, το Μπουτάν συνεχίζει να είναι μία ελάχιστα ανεπτυγμένη χώρα. Ο υδροηλεκτρισμός αποτελεί το μεγαλύτερο μέρος των εξαγωγών της χώρας. Η κυβέρνηση είναι κοινοβουλευτική δημοκρατία. Το Μπουτάν έχει διπλωματικούς δεσμούς με 52 χώρες και την Ευρωπαϊκή Ένωση, ωστόσο δεν έχει επίσημους δεσμούς με κανένα από τα πέντε μόνιμα μέλη του Συμβουλίου Ασφαλείας των Ηνωμένων Εθνών. Είναι μέλος των Ηνωμένων Εθνών, της SAARC, της BIMSTEC και του Κινήματος των Αδεσμεύτων. Ο Βασιλικός Στρατός του Μπουτάν έχει εκτεταμένες στρατιωτικές σχέσεις με τις Ινδικές Ένοπλες Δυνάμεις.
Ετυμολογία
Η ονομασία Μπουτάν πιθανώς προέρχεται από τη σανσκριτική έκφραση Μπου-Ουτάν (Bhu-Utthan, भू-उत्थान) που σημαίνει υψίπεδο. Άλλη προσέγγιση θεωρεί το όνομα παράγωγο της επίσης σανσκριτικής έκφρασης Μπότα-Άντα (Bhoṭa-anta, भोट-अन्त)) με σημασία στο τέλος του Θιβέτ, καθώς το Μπουτάν βρίσκεται στα νότια του θιβετιανού οροπεδίου.
Η ονομασία Μπρούκπα ήταν η πρώτη ονομασία που χρησιμοποίησαν οι Ευρωπαίοι για το κράτος του Μπουτάν όταν δημοσιεύθηκε για πρώτη φορά χάρτης που εμφάνιζε το Μπουτάν σαν ξεχωριστό κράτος. Ιστορικά, η περιοχή του σημερινού Μπουτάν ήταν γνωστή με πολλά ονόματα, όπως Λο Μον (σημ. νότια γη της νύχτας), Λο Τσεντενγιόνγκ (σημ. νότια γη του κυπαρισσιού Τσεντέν), Λόμεν Κάζι (σημ. νότια γη των τεσσάρων δρόμων), αλλά και Λο Μεν Γιονγκ (σημ. νότια γη των φαρμακευτικών βοτάνων).
Η ακριβής ετυμολογία του ονόματος του «Μπουτάν» είναι άγνωστη, αν και έχει θεωρηθεί πιθανή η καταγωγή του εθνωνυμίου του Μπουτάν από την θιβετιανή ονομασία για το Θιβέτ (στα θιβετιανά το Θιβέτ λέγεται Μποντ). Παραδοσιακά, θεωρείται ότι η ονομασία του Μπουτάν προέρχεται από τη μεταγραφή του σανσκριτικού ονόματος Μπότα-Άντα (भोट-अन्त) η οποία κυριολεκτικά σημαίνει «τέλος του Θιβέτ». Η ονομασία αυτή εννοεί ότι το σημερινό Μπουτάν είναι το νότιο σύνορο του θιβετιανού οροπεδίου από γεωλογικής απόψεως αλλά και του θιβετιανού πολιτισμού από πολιτιστικής απόψεως.
Από τον 17ο αιώνα και εντεύθεν η επίσημη ονομασία του Μπουτάν είναι, στα τζόνγκα, η Ντρουκγιούλ (κυριολεκτικά η ονομασία του Μπουτάν σημαίνει, «χώρα της γενεαλογίας Ντρούκπα» ή «η χώρα του Δράκοντα Κεραυνού», μια ονομασία η οποία αναφέρεται στην κυρίαρχη μορφή του βουδισμού στο Μπουτάν). Στο Μπουτάν, η ονομασία Μπουτάν χρησιμοποιείται μόνο σε επίσημες επιστολές στην αγγλική γλώσσα. Η τοπική ονομασία για τους βασιλιάδες του Μπουτάν, Ντρουκ Γκιάλπο, ("Δράκοντας Βασιλιάς"), αλλά και το ενδώνυμο των Μπουτανέζων, το Ντρούκπα ("λαός του δράκοντα") έχουν παρόμοιες ετυμολογίες.
Από τη δεκαετία του 1580 Ευρωπαίοι άρχισαν να μιλούν για περιοχές οι οποίες στα γραπτά τους είχαν διάφορες ορθογραφίες, όπως π.χ. Bohtan, Buhtan, Bottanthis, Bottan και Bottanter. Το βιβλίο Έξι Ταξίδια του 1676 του Ζαν Μπατίστ Ταβερνιέ είναι το πρώτο κείμενο το οποίο αναφέρεται στον όρο Μπουτάν. Ωστόσο, οι παραπάνω έξι τοπωνυμίες που δόθηκαν δεν αναφέρονται στο σύγχρονο Μπουτάν αλλά στο Βασίλειο του Θιβέτ. Η διάκριση των δύο ξεχωριστών περιοχών ξεκίνησε μετά την αποστολή του Σκωτσέζου εξερευνητή Τζορτζ Μπογκλ το 1774. Ο λόγος που ο Μπογκλ ήταν η αρχή για τη διάκριση του Μπουτάν και του Θιβέτ είναι επειδή συνειδητοποίησε τις πολιτειακές και πολιτιστικές διαφορές των δύο περιοχών. Στην τελική του αναφορά για λογαριασμό της Εταιρείας Ανατολικών Ινδιών πρότεινε επίσημα να ονομαστεί το βασίλειο του Ντρουκ Ντέσι ως «Μπουτάν» και το βασίλειο του Πάντσεν Λάμα ως «Θιβέτ». Ο γενικός επιθεωρητής της Εταιρείας Τζέιμς Ρένελ αρχικά αγγλοποίησε το γαλλικό όνομα Boutan σε «Bootan» και στη συνέχεια μετέφερε στην αγγλική κοινωνία και γλώσσα τη διάκριση μεταξύ του Μπουτάν και του Μεγάλου Θιβέτ.
Ιστορία
αριστερά|μικρογραφία|Το Μπουτάν, σκιασμένο με πράσινο χρώμα στο κέντρο των Ιμαλαΐων, εμφανίζεται σε χάρτη της Δυτικής Ασίας ο οποίος εκδόθηκε το 1912. Πέτρινα εργαλεία, όπλα, ελέφαντες και υπολείμματα μεγάλων πέτρινων κατασκευών μαρτυρούν ότι τα πρώτα ίχνη ανθρώπινης παρουσίας στο Μπουτάν ανάγονται στο 2000 π.Χ., αν και δεν υπάρχουν ενδείξεις από εκείνη την εποχή. Οι ιστορικοί έχουν υποθέσει ότι το κράτος του Λομόν (που σημαίνει «νότιο σκοτάδι») ή Μονγιούλ (που σημαίνει «Σκοτεινή Γη». Σημειώνεται ότι ο όρος Μονγιούλ αναφέρεται στους Μόνπα, μια εθνική ομάδα στο Μπουτάν και το Αρουνάτσαλ Πραντές της Ινδίας) πιθανώς να υπήρχε μεταξύ του 500 π.Χ. και του 600 μ.Χ. Στα αρχαία χρονικά των Μπουτανέζων και Θιβετιανών μαρτυρώνται οι ονομασίες Λομόν Τσεντεντζόνγκ (Χώρα του σανδαλόξυλου) και Λομόν Χασί, ή Νότιο Μον (χώρα τεσσάρων προσεγγίσεων). μικρογραφία|Το [[ντζονγκ στην κοιλάδα του Πάρο χτίστηκε το 1646.]] Ο Βουδισμός εισήλθε για πρώτη φορά στο έδαφος του Μπουτάν τον 7ο αιώνα μ.Χ. Ο Θιβετιανός βασιλιάς Σονγκτσάν Γκάμπο, ο οποίος ήταν και ο ίδιος προσηλυτισμένος στον βουδισμό, επεξέτεινε τη Θιβετιανή Αυτοκρατορία στο Σικίμ και το Μπουτάν. Ο Γκάμπο διέταξε την κατασκευή δύο βουδιστικών ναών, του ναού Μπουμθάνγκ στο κεντρικό Μπουτάν και του ναού Κιτσού (κοντά στο Πάρο) στην κοιλάδα Πάρο. Ο Βουδισμός διαδόθηκε σημαντικά το 746 κατά τη διάρκεια της βασιλείας του Σίντχου Ράτζα (γνωστού και ως Κούντζομ, Σέντχα Γκιάμπ και Τσαχάρ Γκιάλπο), έναν εξόριστο Ινδό βασιλιά ο οποίος ίδρυσε ένα βασίλειο γύρω από το Μπουμθάνγκ με έδρα το παλάτι Τσαχάρ Γκούθο. μικρογραφία|Το [[ντζονγκ του Τρασιγκάνγκ χτίστηκε το 1659.]] Μεγάλο μέρος της παλαιότερης ιστορίας του Μπουτάν είναι άγνωστο επειδή τα περισσότερα αρχεία καταστράφηκαν από την πυρκαγιά του 1827 που κατέστρεψε την αρχαία πρωτεύουσα, την Πουνάχα. Μέχρι τον 10ο αιώνα, η πολιτική ανάπτυξη του Μπουτάν επηρεάστηκε σε μεγάλο βαθμό από τη θρησκευτική του ιστορία. Οι Μογγόλοι πολέμαρχοι υποστήριξαν τα παρακλάδια του βουδισμού που αναπτύχθηκαν στην περιοχή.
Μετά την παρακμή της δυναστείας των Γιουάν τον 14ο αιώνα, αυτά τα τοπικά παρακλάδια του Βουδισμού βρέθηκαν σε έναν ανταγωνισμό μεταξύ τους για την υπεροχή στα πολιτικά και θρησκευτικά πράγματα της περιοχής, οδηγώντας τελικά στην επικράτηση της δυναστείας των Ντρούκπα μέχρι τον 16ο αιώνα. μικρογραφία|Σκίτσο από το εσωτερικό του Μπουτάν το 1783. Τοπικά, το Μπουτάν είναι γνωστό με διάφορες ονομασίες. Η παλαιότερη δυτική καταγραφή του Μπουτάν γίνεται στο βιβλίο Relação του 1627 των Πορτογάλων Ιησουιτών Εστεβάου Κασέλια και Ζοάου Καμπράλ, καταγράφει την περιοχή του Μπουτάν με διάφορα ονόματα, μεταξύ άλλων τα Καμπιράζι (μεταξύ των Κουτσμπιχάρι ), Ποτέντε και Μον (μια ονομασία για το νότιο Θιβέτ). Μέχρι τις αρχές του 17ου αιώνα, το Μπουτάν ήταν μια περιοχή αποτελούμενη από μικρά, αντιμαχόμενα φέουδα, όταν η περιοχή ενοποιήθηκε από τον Θιβετιανό λάμα και στρατιωτικό ηγέτη Νγκαουάνγκ Ναμγκιάλ, ο οποίος είχε δραπετεύσει εκεί από το Θιβέτ για να αποφύγει τις θρησκευτικές διώξεις. Για να υπερασπιστεί τη χώρα ενάντια στις διαλείπουσες επιδρομές του Θιβέτ, ο Ναμγκιάλ έχτισε ένα δίκτυο από απόρθητα ντζονγκ (φρούρια) και εξέδωσε τον Τσαγίγκ, ένα νομικό κώδικα που επέτρεψε την υποταγή των τοπικών ηγετών στο κεντρικό έλεγχο. Πολλά τέτοια ντζονγκ εξακολουθούν να υπάρχουν και σήμερα. Είναι θρησκευτικά και διοικητικά κέντρα. Οι Πορτογάλοι Ιησουίτες Εστεβάου Κασέλια και Ζοάου Καμπράλ ήταν οι πρώτοι Ευρωπαίοι που αποδεδειγμένα επισκέφθηκαν το Μπουτάν το 1627, στο δρόμο τους προς το Θιβέτ. Συνάντησαν τον Ζαμπντρούνγκ Νγκαουάνγκ Ναμγκιάλ, του προσέφεραν πυροβόλα όπλα, μπαρούτι, τηλεσκόπιο και τις υπηρεσίες τους στον πόλεμο του κατά του Θιβέτ, αλλά ο Ζαμπντρούνγκ αρνήθηκε την προσφορά. Μετά από παραμονή σχεδόν οκτώ μηνών, ο Κασέλια έγραψε μια μεγάλη επιστολή από το Μοναστήρι Τσαγκρί αναφέροντας τα ταξίδια του. Αυτή είναι μια σπάνια σωζόμενη αναφορά που δίνει γνώσεις για τον Ζαμπντρούνγκ.
Όταν ο Νγκαουάνγκ Ναμγκιάλ πέθανε το 1651, ο θάνατός του κρατήθηκε μυστικός για 54 χρόνια. Μετά από μια περίοδο εδραίωσης και σταθεροποίησης, το Μπουτάν υπέκυψε σε εσωτερική σύγκρουση. Το 1711 το Μπουτάν ενεπλάκη σε πόλεμο εναντίον του ραγιά του βασιλείου Κουτσμπιχάρ στο νότο. Κατά τη διάρκεια του χάους που ακολούθησε της σύγκρουσης, οι Θιβετιανοί επιτέθηκαν ανεπιτυχώς στο Μπουτάν το 1714. μικρογραφία|Πίνακας του Μπουτάν ο οποίος δημιουργήθηκε το 1813. Τον 18ο αιώνα, οι Μπουτανέζοι εισέβαλαν και κατέλαβαν το βασίλειο του Κουτσμπιχάρ. Το 1772, ο μαχαραγιάς του Κουτσμπιχάρ απεύθυνε έκκληση στη Βρετανική Εταιρεία Ανατολικών Ινδιών, ζητώντας βοήθεια κατά των Μπουτανέζων. Οι Βρετανοί ανταποκρίθηκαν και απώθησαν τους Μπουτανέζους από το Κουτσμπιχάρ, για να εισβάλουν στο ίδιο το Μπουτάν το 1774. Οι Βρετανοί και οι Μπουτανέζοι υπέγραψαν συνθήκη ειρήνης στην οποία το Μπουτάν συμφώνησε να υποχωρήσει στα προ του 1730 σύνορά του. Ωστόσο, η ειρήνη ήταν αδύναμη και οι αψιμαχίες στα σύνορα με τους Βρετανούς επρόκειτο να συνεχιστούν για τα επόμενα εκατό χρόνια. Οι αψιμαχίες οδήγησαν τελικά στον Πόλεμο των Ντουάρ (1864–65), μια αντιπαράθεση για τον έλεγχο των Ντουάρ της Βεγγάλης. Το Μπουτάν έχασε το πόλεμο. Ο πόλεμος έληξε με την υπογραφή της Συνθήκης της Σιντσούλα μεταξύ της Βρετανικής Ινδίας και του Μπουτάν. Ως μέρος των πολεμικών αποζημιώσεων, τα Ντουάρ παραχωρήθηκαν στο Ηνωμένο Βασίλειο με αντάλλαγμα την καταβολή ενός ετήσιου ενοικίου αξίας πενήντα χιλιάδων ρουπιών στο Μπουτάν. Η συνθήκη τερμάτισε όλες τις εχθροπραξίες μεταξύ της Βρετανικής Ινδίας και του Μπουτάν. δεξιά|μικρογραφία|Βρετανοί απεσταλμένοι στη βασιλική αυλή του Μπουτάν, σε φωτογραφία του 1905. Κατά τη διάρκεια της δεκαετίας του 1870, οι αγώνες για την εξουσία μεταξύ των αντίπαλων κοιλάδων του Πάρο και της Τόνγκσας οδήγησαν σε εμφύλιο πόλεμο, ο οποίος οδήγησε στην επικράτηση του Ούγκιεν Ουάνγκτσουκ, του πένλοπ (κυβερνήτη) της Τόνγκσα. Ο Ουάνγκτσουκ νίκησε τους πολιτικούς του εχθρούς και ένωσε τη χώρα μετά από αρκετούς εμφύλιους πολέμους και εξεγέρσεις κατά τη διάρκεια του 1882–85.
Το 1907, ένα σημαντικό έτος για την ιστορία της χώρας, ο Ούγκιεν Ουάνγκτσουκ επελέγη ομόφωνα ως ο κληρονομικός βασιλιάς της χώρας από το Λένγκιε Τσογκ, μια συνέλευση κορυφαίων βουδιστών μοναχών, κυβερνητικών αξιωματούχων και αρχηγών σημαντικών οικογενειών. Ο Ούγκιεν Ντορτζί πίεσε αποφασιστικά για τη διεξαγωγή της συνέλευσης. Ο Τζον Κλοντ Γουάιτ, Βρετανός πολιτικός πράκτορας στο Μπουτάν, τράβηξε φωτογραφίες της τελετής. Η βρετανική κυβέρνηση αναγνώρισε αμέσως το νέο καθεστώς και το 1910 το Μπουτάν υπέγραψε τη Συνθήκη της Πουνάχα με τη Βρετανία. Έτσι η υπογραφή της συνθήκης έδωσε στη Βρετανία τον έλεγχο των εξωτερικών υποθέσεων του Μπουτάν και το Μπουτάν πλέον θα αντιμετωπιζόταν σαν κάθε πριγκιπικό κράτος, ένα από τα εκατοντάδες που υπήρχαν στην Ινδία. Η αλλαγή του καθεστώτος του Μπουτάν είχε μικρή πραγματική επίδραση, δεδομένης της ιστορικής επιφυλακτικότητας του Μπουτάν απέναντι σε νέα πράγματα, ενώ η αλλαγή αυτή επίσης δεν φάνηκε να επηρεάζει τις παραδοσιακές σχέσεις του Μπουτάν με το Θιβέτ. Μετά την ανεξαρτησία της νέας Ένωσης της Ινδίας από το Ηνωμένο Βασίλειο στις 15 Αυγούστου 1947, το Μπουτάν έγινε μία από τις πρώτες χώρες που αναγνώρισαν την ανεξαρτησία της Ινδίας. Στις 8 Αυγούστου 1949, το Μπουτάν υπέγραψε μια παρόμοια συνθήκη με την οποία η Ινδία αναλάμβανε παρόμοιο ρόλο για το Μπουτάν μαζί με τη Βρετανία.
Το 1953, ο βασιλιάς Τζίγκμε Ντόρτζι Ουάνγκτσουκ ίδρυσε το νομοθετικό σώμα της χώρας - μια Εθνοσυνέλευση 130 μελών - με στόχο να προωθήσει μια πιο δημοκρατική μορφή διακυβέρνησης. Το 1965 δημιούργησε το Βασιλικό Συμβουλευτικό Συμβούλιο και το 1968 σχημάτισε Υπουργικό Συμβούλιο. Το 1971, το Μπουτάν έγινε δεκτό στα Ηνωμένα Έθνη, έχοντας το καθεστώς του παρατηρητή για τρία χρόνια. Τον Ιούλιο του 1972, ο Τζίγκμε Σίνγκιε Ουάνγκτσουκ ανέβηκε στο θρόνο σε ηλικία δεκαέξι ετών μετά το θάνατο του πατέρα του, Ντόρτζι Ουάνγκτσουκ. Ο Τζίγκμε Σίνγκιε Ουάνγκτσουκ είναι 66 ετών και βασίλευσε έως το 2006, όταν και παραιτήθηκε υπέρ του γιου του. μικρογραφία|Οι ηγέτες του Αφγανιστάν, του Μπουτάν, του Μπανγκλαντές, της Ινδίας, του Πακιστάν, της Σρι Λάνκα, των Μαλδίβων και του Νεπάλ στη 16η Σύνοδο Κορυφής της Νοτιοασιατικής Ένωσης για την Περιφερειακή Συνεργασία, στο Τιμπού, 2010 Το έκτο Πενταετές Σχέδιο του Μπουτάν (1987–92) περιελάμβανε την ένταξη μιας πολιτικής «ένα έθνος, ένας λαός» και εισήγαγε έναν κώδικα παραδοσιακής μπουτανέζικης ενδυμασίας και εθιμοτυπίας, με τίτλο Ντρίγκλαμ Ναμζάγκ. Το κράτος υποχρέωσε τους άνδρες να φορούν το γκο (ρόμπα μέχρι το γόνατο) και οι γυναίκες να φορούν το κίρα (φόρεμα μέχρι τον αστράγαλο). Ένα κεντρικό στοιχείο της πολιτικής της κυβέρνησης του Μπουτάν από τα τέλη της δεκαετίας του 1960 και έπειτα ήταν ο εκσυγχρονισμός της χρήσης της γλώσσας Τζόνγκα, με στόχο να μπορεί να περιγράφει χωρίς βοήθεια από άλλες γλώσσες τις διάφορες σύγχρονες έννοιες. Το 1964 το κράτος άρχισε να εγκαταλείπει τη χρήση της γλώσσας Χίντι. Η Χίντι χρησιμοποιήθηκε από την κυβέρνηση του Μπουτάν για να βοηθήσει στην έναρξη του επίσημου κοσμικού εκπαιδευτικού συστήματος στη χώρα. Ως αποτέλεσμα, στην αρχή της σχολικής χρονιάς, τον Μάρτιο του 1990, η διδασκαλία της νεπαλέζικης γλώσσας (η οποία ανήκει στις ινδοαρίες γλώσσες, όπως και τα Χίντι, και έτσι έχει αρκετές ομοιότητες) που μιλούσαν οι Νεπαλέζοι Λοτσχάμπα στο νότιο Μπουτάν σταμάτησε εντελώς στο Μπουτάν, ενώ ταυτόχρονα αποσύρθηκαν από τα σχολεία του Μπουτάν όλα τα βιβλία στα νεπαλικά.
Το 1988, το Μπουτάν διεξήγαγε μια απογραφή στο νότιο Μπουτάν, με στόχο την προστασία της χώρας από την παράνομη μετανάστευση, που για την κυβέρνηση του Μπουτάν ήταν μια συνεχή απειλή στο νότο, καθώς τα σύνορα με την Ινδία είναι διάτρητα. Κάθε οικογένεια έπρεπε να προσκομίσει στους απογραφείς μια φορολογική απόδειξη από τις αρχές, η οποία εκδόθηκε το 1958 (αυστηρά και μόνο του 1958) ή πιστοποιητικό καταγωγής, το οποίο έπρεπε να εκδοθεί στο τόπο γέννησης του απογραφομένου, ώστε να αποδειχθεί ότι ο απογραφόμενος είναι πολίτης του Μπουτάν. Τα δελτία υπηκοότητας, που είχαν εκδοθεί προηγουμένως δεν γίνονταν πλέον δεκτά ως αποδεικτικά ιθαγένειας. Αναστατωμένοι από αυτά τα μέτρα, πολλοί άρχισαν να διαμαρτύρονται ζητώντας ατομικά και πολιτιστικά δικαιώματα, καθώς και μια ολοκληρωτική αλλαγή στο πολιτικό σύστημα που θέσπισε η ενοποίηση του Μπουτάν το 1907. Καθώς οι διαδηλώσεις και η σχετική βία σάρωσαν το νότιο Μπουτάν, η κυβέρνηση πήρε μέτρα. Οι άνθρωποι που συμμετείχαν σε διαδηλώσεις ονομάστηκαν «τρομοκράτες που αγωνίζονται κατά του έθνους». Μετά τις διαδηλώσεις, ο στρατός και η αστυνομία του Μπουτάν ξεκίνησε το έργο του εντοπισμού των συμμετεχόντων και υποστηρικτών στις διαδηλώσεις και τις ταραχές που ζητούσαν τη μεταρρύθμιση του συστήματος της χώρας. Αφού εντοπίστηκαν, συνελήφθησαν και κρατήθηκαν για μήνες χωρίς δίκη. Σύντομα η κυβέρνηση του Μπουτάν ανέφερε αυθαίρετα ότι οι απογραφές της είχαν εντοπίσει ότι πάνω από 100.000 «παράνομοι μετανάστες» ζούσαν στο νότιο Μπουτάν, αν και αυτός ο αριθμός έχει αμφισβητηθεί σε πάρα πολλές έρευνες, και συνεχίζεται να αμφισβητείται μέχρι και σήμερα. Οι απογραφικές στο νότιο Μπουτάν, λοιπόν, χρησιμοποιήθηκαν ως εργαλείο για τον εντοπισμό, την έξωση και την εκδίωξη των αντιφρονούντων που συμμετείχαν στην εξέγερση κατά του κράτους. Ο στρατός και άλλες δυνάμεις αναπτύχθηκαν κατά μήκος του νότιου Μπουτάν, με στόχο την απέλαση 80.000 με 100.000 Λοτσχάμπα. Οι δυνάμεις του Μπουτάν εφάρμοσαν βία, βασανιστήρια, βιασμούς και δολοφονίες, δηλαδή μέτρα τρομοκρατίας, για να πείσουν τους Λοτσχάμπα να φύγουν. Οι εκδιωγμένοι Λοτσχάμπα κατέφυγαν σε στρατόπεδα στο νότιο Νεπάλ. Από το 2008 και μετά, πολλές δυτικές χώρες, όπως ο Καναδάς, η Νορβηγία, το Ηνωμένο Βασίλειο, η Αυστραλία και οι Ηνωμένες Πολιτείες, επέτρεψαν την επανεγκατάσταση των προσφύγων Λοτσχάμπα στις επικράτειές τους.
Πολιτική μεταρρύθμιση και εκσυγχρονισμός
Το 1999, η κυβέρνηση νομιμοποίησε την τηλεόραση και τη χρήση του διαδικτύου. Το Μπουτάν ήταν από τις τελευταίες χώρες που εισήγαγαν την τηλεόραση, καθώς η πρώτη τηλεοπτική μετάδοση στη χώρα έγινε στις 2 Ιουνίου 1999. Στην ομιλία του, ο Βασιλιάς είπε ότι η τηλεόραση ήταν ένα κρίσιμο βήμα για τον εκσυγχρονισμό του Μπουτάν καθώς και ένας σημαντικός συντελεστής στην ακαθάριστη εθνική ευτυχία της χώρας, αλλά προειδοποίησε ότι η «κακή χρήση» αυτής της νέας τεχνολογίας θα μπορούσε να διαβρώσει τις παραδοσιακές αξίες του Μπουτάν. Πάντως, το 2003, σε άρθρο του Γκάρντιαν, επισημάνθηκε ότι μεταξύ άλλων, με την εισαγωγή της τηλεόρασης, το έγκλημα και η διαφθορά αυξήθηκαν, οι αντιλήψεις για τον έρωτα αυξήθηκαν και η επιθυμία απόκτησης δυτικών προϊόντων πολλαπλασιάστηκε, σύμφωνα με έρευνα ακαδημαϊκών.
Το νέο μπουτανέζικο σύνταγμα παρουσιάστηκε στις αρχές του 2005. Τον Δεκέμβριο του 2005, ο Ουάνγκτσουκ ανακοίνωσε ότι θα παραιτηθεί από τον θρόνο υπέρ του γιου του το 2008. Στις 9 Δεκεμβρίου 2006, ανακοίνωσε ότι θα παραιτηθεί αμέσως. Την παραίτηση του βασιλιά ακολούθησαν οι πρώτες εθνικές βουλευτικές εκλογές τον Δεκέμβριο του 2007 για Εθνικό Συμβούλιο και τον Μάρτιο του 2008 για την Εθνοσυνέλευση.
Στις 6 Νοεμβρίου 2008, ο 28χρονος Τζίγκμε Χεσάρ Ναμγκιάλ Ουανγκτσούκ στέφθηκε βασιλιάς. Τον Ιούλιο του 2021, κατά τη διάρκεια της πανδημίας του κορονοϊού, το Μπουτάν έγραψε ιστορία, εμβολιάζοντας τους 470.000 από τους 770.000 κατοίκους με το εμβόλιο της AstraZeneca.
Γεωγραφία και κλίμα
thumb|left|150px|Πολικός βορράς: ένα από τα πολυάριθμά [[Βουδισμός|βουδιστικά μοναστήρια της χώρας]] thumb|left|150px|Η εθνική βιβλιοθήκη στην πρωτεύουσα το χειμώνα thumb|left|150px|Ανθισμένα δέντρα [[τζακαράντα]] thumb|right|150px|Στοιχεία που έδωσε στη δημοσιότητα το Υπουργείο Γεωργίας τον Οκτώβριο του [[2005 ότι δάση καλύπτουν το 64% του Μπουτάν]]
Το Μπουτάν συνορεύει προς Βορρά με την Κίνα, και προς όλες τις άλλες κατευθύνσεις με την Ινδία. Μέγιστο μήκος της χώρας από ανατολικά προς δυτικά είναι 190 μίλια και το μέγιστο πλάτος της 90 μίλια. Αποτελεί μια έκταση περίπου 18.000 τ. μιλίων ή περίπου 46.500 τ.χλμ. Παλαιότερο όνομα της έκτασης αυτής ήταν Ντεβανγκίρι.
Η βόρεια πλευρά της χώρας βρίσκεται στις παρυφές των Ανατολικών Ιμαλαΐων και εκεί συναντώνται αλπικά λιβάδια και παγωμένες βουνοκορφές και εξαιρετικά χαμηλές θερμοκρασίες στα ψηλότερα σημεία. Το ύψος πολλών βουνών υπερβαίνει τα 7.000 ενώ η ψηλότερη κορυφή είναι το Κουλα Κανγρι (7.553 μ.). Ποτισμένα με άφθονα χιονόνερα τα λιβάδια είναι καταπράσινα όλο το χρόνο και συντηρούν τα κοπάδια λιγοστών νομάδων βοσκών.
Στο κέντρο της χώρας τα Μαύρα Όρη περικλείονται από δύο ποτάμια συστήματα: το Μο Τσχου και το Ντράνγκμε Τσχου. Ανάμεσα στις κορυφές τους - που κυμαίνονται από 1.500 έως 2.700 μ σε ύψος - ορμητικά νερά έχουν σκαλίσει φαράγγια στα χαμηλότερα σημεία των πλαγιών. Στα μεγάλα και πυκνά δάση ευδοκιμούν υποαλπικά κωνοφόρα στα υψηλότερα υψόμετρα και πλατύφυλλα στα χαμηλότερα υψόμετρα. Στην περιοχή των κεντρικών υψιπέδων ζει και το μεγαλύτερο μέρος του ανθρώπινου πληθυσμού.
Στο νότο οι λόφοι Σιβαλίκ καλύπτονται από πυκνά υποτροπικά δάση πλατύφυλλων, κοιλάδες, ποτάμια, βάλτους και βουνά που φτάνουν τα 1.500 μ.. Οι πρόποδες των βουνών, στη νότια μεριά, συναντούν μια υποτροπική πεδιάδα από την οποία το Μπουτάν ελέγχει μόνο 10-15 χλμ. και η Ινδία το υπόλοιπο. Στις πλαγιές το έδαφος είναι ξηρό και πορώδες με πυκνή βλάστηση και άφθονη άγρια ζωή ενώ η πεδιάδα είναι μια αρκετά γόνιμη περιοχή που περιλαμβάνει σαβάνα, πυκνή ζούγκλα και πηγές γλυκού νερού. Τα ποτάμια τροφοδοτούνται από τα χιόνια που λιώνουν και από τις βροχές των μουσώνων και καταλήγουν στον ινδικό ποταμό Βραχμαπούτρα.
Το κλίμα στο Μπουτάν ποικίλλει, ανάλογα με το υψόμετρο, από υποτροπικό στο νότο, εύκρατο στα κεντρικά υψίπεδα και πολικό κλίμα στο βορρά. Εναλλάσσονται πέντε διακριτές εποχές: το καλοκαίρι, οι μουσώνες, το φθινόπωρο, ο χειμώνας και η άνοιξη. Οι περισσότερες βροχοπτώσεις σημειώνονται στο δυτικό Μπουτάν. Το νότιο Μπουτάν έχει ζεστό, υγρό καλοκαίρι και δροσερό χειμώνα. Στα κεντρικά και ανατολικά το κλίμα είναι εύκρατο και πιο ξηρό από τα δυτικά με ζεστά καλοκαίρια και δροσερούς χειμώνες.
Το Μπουτάν βρίσκεται στις νότιες πλαγιές των ανατολικών Ιμαλαΐων, σφηνωμένο μεταξύ της Αυτόνομης Περιφέρειας του Θιβέτ της Κίνας στα βόρεια και των ινδικών κρατιδίων Σικίμ, Δυτικής Βεγγάλης, Ασάμ στα δυτικά και νότια και της ινδικής πολιτείας Αρουνάτσαλ Πραντές στα ανατολικά. Βρίσκεται στον 26ο με 29ο βόρειο παράλληλο και ανάμεσα στον 88ο με 93ο ανατολικό μεσημβρινό. Το Μπουτάν διακρίνεται από απότομα ψηλά βουνά, τα οποία διασχίζονται από ένα δίκτυο ποταμών που ρέουν με γρήγορες ταχύτητες προς την Ινδία. Οι ποταμοί σχηματίζουν βαθιές κοιλάδες. Το υψόμετρο αυξάνεται από τα 200 μέτρα στο νότιο άκρο της χώρας σε πάνω από 7.000 μέτρα στα πιο ορεινά εδάφη της χώρας. Αυτή η μεγάλη γεωγραφική ποικιλότητα σε συνδυασμό με τις μεγάλες κλιματολογικές διαφορές συμβάλλει στην εξαιρετικά υψηλή βιοποικιλότητα του Μπουτάν. αριστερά|μικρογραφία|Χιονόπτωση μπροστά στο Τασιτσοντζόνγκ στο Μπουτάν. Το βόρειο Μπουτάν χαρακτηρίζεται από ένα τόξο αλπικών θάμνων και λιβαδιών των Ανατολικών Ιμαλαΐων. Στο Μπουτάν, το τοπίο ξεκινά από θάμνους και λιβάδια και, σε μέρη με πάρα πολύ υψηλό υψόμετρο, υπάρχουν ορεινές περιοχές με πολύ ψυχρό κλίμα. Το Μπουτάν έχει βουνά με υψόμετρο πάνω από 7.000 μέτρα. Το Γκανγκχάρ Πουενσούμ, 7.570 μέτρων, έχει τη διάκριση ότι είναι το ψηλότερο βουνό στο οποίο δεν έχει ανεβεί κανένας ορειβάτης. Το χαμηλότερο σημείο, στα 98 μέτρα πάνω από την επιφάνεια της θάλασσας, βρίσκεται στην κοιλάδα του Ντράνγκμε Τσχου, όπου ο ποταμός διασχίζει τα σύνορα με την Ινδία. Ποτισμένες από χιονισμένα ποτάμια, οι αλπικές κοιλάδες σε αυτήν την περιοχή παρέχουν βοσκότοπους για τα ζώα. Οι βοσκότοποι χρησιμοποιούνται από ένα μικρό πληθυσμό νομάδων βοσκών που ζουν στη χώρα.
Τα Μαύρα Όρη στο κεντρικό Μπουτάν σχηματίζουν μια λεκάνη απορροής μεταξύ δύο μεγάλων ποταμών: του Μο Τσχου και του Ντράνγκμε Τσχου. Οι κορυφές στα Μαύρα Όρη κυμαίνονται μεταξύ των 1.500 και 4.900 μέτρων σε υψόμετρο. Η ροή των ποταμών είναι γρήγορη και οι ποταμοί σχηματίζουν βαθιά φαράγγια στις χαμηλότερες ορεινές περιοχές. Τα δάση των κεντρικών βουνών του Μπουτάν αποτελούνται από υποαλπικά δάση κωνοφόρων των Ανατολικών Ιμαλαΐων σε υψηλότερα υψόμετρα και πλατύφυλλα δάση των Ανατολικών Ιμαλαΐων σε χαμηλότερα υψόμετρα. Στην κεντρική περιοχή του Μπουτάν παράγεται το μεγαλύτερο μέρος της ξυλείας του Μπουτάν. Οι ποταμοί Τόρσα, Ράιντακ, Σάνκος και Μάνας είναι οι κύριοι ποταμοί του Μπουτάν. Και οι τέσσερις ποταμοί που προαναφέρθηκαν διασχίζουν το κεντρικό Μπουτάν. Το μεγαλύτερο μέρος του πληθυσμού ζει στα κεντρικά υψίπεδα.
Στο νότο, οι λόφοι Σιβαλίκ καλύπτονται με πυκνά υποτροπικά πλατύφυλλα δάση των Ιμαλαΐων, προσχωσιγενείς κοιλάδες και βουνά τα οποία φτάνουν σε υψόμετρο έως και τα 1.500 μέτρα. Στο νότο βρίσκονται οι πρόποδες των βουνών, αλλά και οι πεδινές περιοχές, οι οποίες αποκαλούνται ντουάρ (ντουάρ στα ασσαμικά, στα βεγγαλικά, στα μαϊθίλι, στα μποτζπουρί και στα μαγκάχι). Το μεγαλύτερο μέρος των ντουάρ βρίσκονται στην Ινδία, αλλά μια λωρίδα 10 με 15 χιλιομέτρων βρίσκεται στο Μπουτάν.
Τα βόρεια Ντουάρ βρίσκονται στους πρόποδες των Ιμαλαΐων. Τα ντουάρ έχουν τραχύ, επικλινές έδαφος και ξηρό, πορώδες έδαφος με πυκνή βλάστηση και άφθονη άγρια ζωή. Τα νότια Ντουάρ έχουν γόνιμο έδαφος (η γονιμότητα του πάντως είναι μέτρια), βαρύ γρασίδι που παραπέμπει σε σαβάνες, πυκνή, μικτή ζούγκλα και πηγές γλυκού νερού. Τα ορεινά ποτάμια, τα οποία τροφοδοτούνται από το λιώσιμο του χιονιού ή τις βροχές της εποχής των μουσώνων, εκβάλλουν στον ποταμό Βραχμαπούτρα στην Ινδία και αποτελούν παραπόταμοί του. Τα στοιχεία που δημοσίευσε το Υπουργείο Γεωργίας έδειξαν ότι η χώρα είχε δασική κάλυψη που έφθανε το 64% τον Οκτώβριο του 2005.
Βιοποικιλότητα
μικρογραφία|Το [[τακίν είναι το εθνικό ζώο του Μπουτάν.]] Το Μπουτάν υπέγραψε τη Σύμβαση του Ρίο για τη Βιοποικιλότητα στις 11 Ιουνίου 1992 και έγινε συμβαλλόμενο μέρος στη σύμβαση στις 25 Αυγούστου 1995. Στη συνέχεια, το Μπουτάν σχεδίασε τη δική του Εθνική Στρατηγική και Σχέδιο Δράσης για τη Βιοποικιλότητα, με δύο αναθεωρήσεις. Η πιο πρόσφατη αναθεώρηση μπήκε σε ισχύ στις 4 Φεβρουαρίου 2010.
Ζώα
μικρογραφία|Μια μαρμότα Ιμαλαΐων στη λίμνη Τσοφού στο Μπουτάν. Το Μπουτάν φιλοξενεί πολλά πρωτεύοντα στο έδαφος του, καθώς εκεί ζουν διάφορα σπάνια είδη όπως το χρυσό λανγκούρ. Έχει καταγραφεί μια παραγωγή του ασσαμικού μακάκου στο Μπουτάν, η οποία σύμφωνα με μερικές πηγές θεωρείται ότι πρόκειται για το νέο είδος Macaca munzala.
Η τίγρη της Βεγγάλης, η λεοπάρδαλη η νεφελώδης, ο λαγός και η αρκούδα του μελιού ζουν στις τροπικές πεδιάδες και στα δάση με σκληρά ξύλα στο νότο. Στην εύκρατη ζώνη, το γκρίζο λανγκούρ, η τίγρη, το γκοράλ και το σέροου αποτελούν ζώα τα οποία απαντώνται σε μικτά δάση κωνοφόρων, πλατύφυλλων και πεύκων. Τα οπωροφόρα δέντρα αλλά και τα δάση μπαμπού αποτελούν βιότοπο για τη μαύρη αρκούδα των Ιμαλαΐων, το κόκκινο πάντα, τον σκίουρο, το σαμπάρ, τον αγριόχοιρο και τα ελάφια που γαβγίζουν. Τα αλπικά ενδιαιτήματα των Ιμαλαΐων στο βορρά φιλοξενούν τη λεοπάρδαλη του χιονιού, το μπλε πρόβατο, τη μαρμότα Ιμαλαΐων, τον θιβετιανό λύκο, την αντιλόπη, το ελάφι των Ιμαλαΐων και το τακίν, το εθνικό ζώο του Μπουτάν. Ο απειλούμενος άγριος νεροβούβαλος ζει σε μικρές ποσότητες στο νότιο Μπουτάν.
Περισσότερα από 770 είδη πουλιών έχουν καταγραφεί ότι ζουν Μπουτάν. Η απειλούμενη με εξαφάνιση (σε παγκόσμιο, όχι μόνο εθνικό επίπεδο) πάπια με λευκά φτερά προστέθηκε το 2006 στον κατάλογο πουλιών του Μπουτάν.
Φυτά
Περισσότερα από 5.400 είδη φυτών βρίσκονται στο Μπουτάν. Ένα από αυτά είναι το Pedicularis cacuminidenta. Οι μύκητες αποτελούν βασικό μέρος των οικοσυστημάτων του Μπουτάν. Τα μυκόρριζα είδη παρέχουν στα δέντρα των δασών ανόργανα θρεπτικά συστατικά απαραίτητα για την ανάπτυξη των δέντρων. Επίσης οι μύκητες συμβάλλουν στην αποσύνθεση του ξύλου και των απορριμμάτων, καθώς το καταναλώνουν, παίζοντας έτσι σημαντικό ρόλο στη φυσική ανακύκλωση.
Διατήρηση του περιβάλλοντος
Τα Ανατολικά Ιμαλάια έχουν αναγνωριστεί ως παγκόσμιος κόμβος βιοποικιλότητας. Συγκαταλέγεται μεταξύ των 234 παγκοσμίως εξαιρετικών οικοπεριοχών του κόσμου σε μια ολοκληρωμένη ανάλυση της παγκόσμιας βιοποικιλότητας που πραγματοποιήθηκε από το Παγκόσμιο Ταμείο για τη Φύση την τριετία 1995-1997.
Σύμφωνα με τη Διεθνή Ένωση για τη Διατήρηση της Φύσης η οποία εδρεύει στην Γκλαν της Ελβετίας, το Μπουτάν θεωρείται πρότυπο για τις προληπτικές πρωτοβουλίες διατήρησης της άγριας ζωής. Το Βασίλειο έχει λάβει διεθνή αναγνώριση για τη δέσμευσή του στη διατήρηση της βιοποικιλότητας στο έδαφος του. Αυτό αντικατοπτρίζεται στην απόφαση της χώρας να διατηρήσει τουλάχιστον το εξήντα τοις εκατό της έκτασης του στη μορφή της δασικής έκτασης, να χαρακτηριστεί περισσότερο από το 40% της επικράτειάς του ως εθνικό πάρκο, καταφύγιο άγριας ζωής και άλλα είδη προστατευόμενων περιοχών, και πιο πρόσφατα να προσδιοριστεί ένα επιπλέον εννέα τοις εκατό της έκτασης του ως διαδρόμους βιοποικιλότητας που συνδέουν τις προστατευόμενες περιοχές. Όλη η προστατευόμενη γη του Μπουτάν συνδέεται μεταξύ τους μέσω ενός τεράστιου δικτύου βιολογικών διαδρόμων, επιτρέποντας στα ζώα να μεταναστεύουν ελεύθερα σε άλλες περιοχές της χώρας χωρίς κανένα πρόβλημα. Η προστασία του περιβάλλοντος αποτελεί στρατηγική προτεραιότητα της αναπτυξιακής στρατηγικής του Μπουτάν, η οποία βασίζεται στον λεγόμενο μέσο δρόμο και τον Βουδισμό. Στο Μπουτάν δεν αντιμετωπίζεται η προστασία του περιβάλλοντος σαν τομέας της οικονομίας αλλά μάλλον ως ένα σύνολο ανησυχιών που πρέπει να ενσωματωθούν στη συνολική προσέγγιση της στρατηγικής με την οποία θα στηριχθεί η οικονομική ανάπτυξη του Μπουτάν. Το σύνταγμα της χώρας αναφέρει τα αναγνωρισμένα από το νόμο περιβαλλοντικά πρότυπα σε πολλές περιπτώσεις.
Περιβαλλοντική πολιτική
μικρογραφία|[[Μαύρη αρκούδα των Ιμαλαΐων|Μαύρη αρκούδα Ιμαλαΐων]] Αν και η φυσική κληρονομιά του Μπουτάν παραμένει σε μεγάλο βαθμό άθικτη, η κυβέρνηση θεωρεί ότι η άθικτη κατάσταση του περιβάλλοντος στο Μπουτάν δεν είναι κάτι δεδομένο και ότι η διατήρηση του φυσικού περιβάλλοντος είναι μια από τις προκλήσεις που πρέπει να αντιμετωπίσει το Μπουτάν τα επόμενα χρόνια. Σχεδόν το 56.3% του συνόλου των Μπουτανέζων ασχολούνται με τη γεωργία, τη δασοκομία ή τη διατήρηση του περιβάλλοντος. Η κυβέρνηση στοχεύει να προωθήσει τη διατήρηση του περιβάλλοντος ως τμήμα του σχεδίου για την επίτευξη της Ακαθάριστης Εθνικής Ευτυχίας. Το Μπουτάν έχει αρνητικό ισοζύγιο εκπομπών αερίων του θερμοκηπίου επειδή η μικρή ποσότητα ρύπανσης που εκπέμπουν οι Μπουτανέζοι απορροφάται από τα δάση που καλύπτουν το μεγαλύτερο μέρος της χώρας. Ενώ ολόκληρη η χώρα παράγει συλλογικά 2.200.000 τόνους διοξειδίου του άνθρακα ετησίως, τα απέραντα δάση τα οποία καλύπτουν το 72% της χώρας λειτουργεί ως δεξαμενές άνθρακα, με αποτέλεσμα τα δάση να απορροφούν πάνω από 4 εκατομμύρια τόνους άνθρακα τον χρόνο, δηλαδή απορροφούν περίπου τη διπλάσια ποσότητα των εκπομπών άνθρακα. Το Μπουτάν είχε μέσο δείκτη ακεραιότητας δασικού τοπίου 8.85 μονάδων στις 10 για το 2018, κατατάσσοντάς το στην 16η θέση παγκοσμίως σε ένα κατάλογο που περιλαμβάνει 172 χώρες.
Το Μπουτάν έχει θεσπίσει μια σειρά προοδευτικών περιβαλλοντικών πολιτικών. Οι προοδευτικές πολιτικές του Μπουτάν για τη διατήρηση του περιβάλλοντος έχουν κάνει τον διευθυντή της Σύμβασης-Πλαισίου των ΗΕ για την Κλιματική Αλλαγή να αποκαλέσει τα μέτρα του Μπουτάν έμπνευση και πρότυπο για τον κόσμο για το πώς οι οικονομίες και οι χώρες μπορούν να αντιμετωπίσουν την κλιματική αλλαγή βελτιώνοντας ταυτόχρονα τη ζωή των πολιτών. Για παράδειγμα, το Μπουτάν έχει προωθήσει τη χρήση ηλεκτρικών αυτοκινήτων μεταξύ των πολιτών και το 2014 το ένα δέκατο των οδηγών είχε στην κατοχή του ηλεκτρικό αυτοκίνητο. Επειδή η χώρα καλύπτει το μεγαλύτερο μέρος των αναγκών της σε ρεύμα από την υδροηλεκτρική ενέργεια, η παραγωγή ενέργειας στη χώρα εκπέμπει μικρές ποσότητες αερίων θερμοκηπίου.
Στην πράξη, η επικάλυψη των προστατευόμενων εδαφών με κατοικημένες περιοχές έχει οδηγήσει σε αμοιβαία καταπάτηση των οικοτόπων από τα άγρια ζώα και τους ανθρώπους. Η προστατευόμενη άγρια ζωή έχει εισέλθει σε γεωργικές περιοχές, καταπατώντας καλλιέργειες και σκοτώνοντας ζώα. Σε απάντηση, το Μπουτάν εφάρμοσε ένα ασφαλιστικό πρόγραμμα, άρχισε να κατασκευάζει συναγερμούς-φράχτες τροφοδοτούμενους με ηλιακή ενέργεια, πύργους παρακολούθησης και φώτα αναζήτησης, ενώ παρέχει μεταξύ άλλων ζωοτροφές, για να ενθαρρύνει τα ζώα να μείνουν μακριά από τις κατοικοιμένες περιοχές.
Η τεράστια κερδοφορία της καλλιέργειας του μύκητα Ophiocordyceps sinensis έχει οδηγήσει στη μη βιώσιμη εκμετάλλευση αυτού του είδους μύκητα, με ότι αυτό συνεπάγεται για το περιβάλλον. Η ρύθμιση της καλλιέργειας του έχει αποδειχθεί μια πολύ δύσκολη υπόθεση.
Το Μπουτάν έχει εκδώσει απόφαση με την οποία απαγορεύεται η χρήση των πλαστικών αντικειμένων από την 1η Απριλίου 2019. Οι πλαστικές σακούλες αντικαταστάθηκαν από εναλλακτικές σακούλες φτιαγμένες από γιούτα ή βιοδιασπώμενα υλικά.
Διοικητική Διαίρεση
Το Μπουτάν χωρίζεται σε 4 ζώνες (ντζόνγκντεϋ) και περαιτέρω σε 20 συνοικίες (ντζόνγκχαγκ).
Δημογραφικά στοιχεία
Οι κάτοικοι του Μπουτάν διαχωρίζονται φυλετικά σε δύο ενότητες, τους Νγκαλόπ και τους Σαρτσόπ, ή αντίστοιχα δυτικούς και ανατολικούς κατοίκους της χώρας. Οι Νγκαλόπ συνδέονται πολιτιστικά με το Θιβέτ, γεγονός που γενικά ισχύει και για την κυρίαρχη ομάδα των Σαρτσόπ, αν και οι τελευταίοι ανήκουν στο δόγμα Νινγκμάπα αντί για το επίσημο σχήμα Ντρούκπα Καγκιού του θιβετιανού βουδισμού. Και οι δύο ομάδες έχουν έρθει σε στενότερη επαφή τις τελευταίες δεκαετίες με την ανάπτυξη των συγκοινωνιών και της επικοινωνίας, αλλά και με την ενθάρρυνση της κυβέρνησης για διαφυλετικούς γάμους.
Η εθνική γλώσσα της χώρας προσδιορίζεται ως η Ντζόνγκα που αποτελεί μία από τις 53 γλώσσες της θιβετιανής γλωσσικής οικογένειας. Η γραφή της γλώσσας, γνωστή με την ονομασία Τσόκι, είναι πανομοιότυπη της κλασσικής θιβετιανής. Στην εκπαίδευση χρησιμοποιούνται επίσης τα Αγγλικά ως γλώσσα διδασκαλίας, ενώ τα Ντζόνγκα διδάσκονται ως η εθνική γλώσσα.
Εθνολογικά καταγράφονται 24 διαφορετικές γλώσσες που ομιλούνται σήμερα στο Μπουτάν, όλες μέλη της Θιβετοβιρμανικής οικογένειας, εκτός από τα Νεπάλι που ανήκουν στην Ινδοαριανή οικογένεια. Μέχρι τη δεκαετία του '80 η κυβέρνηση υποστήριζε τη διδασκαλία των Νεπάλι στα σχολεία του νότιου Μπουτάν, αλλά μετά από τις ένοπλες εξεγέρσεις στη νότια χώρα καταργήθηκαν. Οι ομιλούμενες γλώσσες στο Μπουτάν δεν έχουν ακόμα πλήρως μελετηθεί και αποτελούν αντικείμενο γλωσσολογικής ταξινομικής έρευνας.
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 73,1 χρόνια (72,0 χρόνια οι άνδρες και 74,4 οι γυναίκες).
Ως προς τη θρησκεία εκτιμάται ότι η πλειοψηφία των κατοίκων ακολουθούν τον βουδισμό Βατζραγιάνα, που επίσης αποτελεί και την επίσημη θρησκεία της χώρας. Δεύτερη μεγαλύτερη θρησκευτική ομάδα αποτελούν οι Ινδουιστές, ενώ οι μουσουλμάνοι και κοινότητες αθεϊστών υπάρχουν σε ποσοστό μικρότερο του 1% του συνολικού πληθυσμού. Το σύγχρονο νομικό πλαίσιο ως προς τη θρησκεία εξασφαλίζει ως αρχή την ανεξιθρησκεία, αν και ο προσηλυτισμός απαγορεύεται με βασιλική απόφαση.
Η τελευταία απογραφή που έγινε το 2005 κατέγραψε 672.425 κατοίκους στο Μπουτάν. Ταυτόχρονα, το ζήτημα του πληθυσμού της χώρας είναι αμφιλεγόμενα, επειδή τα στοιχεία που έδωσε στη δημοσιότητα η κυβέρνηση, έρχονται σε πλήρη αντίθεση με αυτά που δημοσίευε ο ΟΗΕ και η Κεντρική Υπηρεσία Πληροφοριών των ΗΠΑ, οι οποίες υποστήριζαν ότι το Μπουτάν είχε πάνω από 2 εκατομμύρια κατοίκους. Ωστόσο, κανένας από τους δύο (ΟΗΕ και ΚΥΠ των ΗΠΑ) δεν μπόρεσαν να δώσουν μια περιγραφή της μεθοδολογίας που εφάρμοζαν για την εκτίμηση του πληθυσμού στο βασίλειο. Η επίσημη πύλη της κυβέρνησης του Μπουτάν ανέφερε ότι το 2004 ζούσαν 752.700 άτομα στη χώρα. Σύμφωνα με διεθνείς οργανισμούς, η πυκνότητα πληθυσμού στο Μπουτάν είναι 45 άτομα ανά τ.χλμ. Αν υπολογίσουμε την πυκνότητα πληθυσμού σύμφωνα με τα επίσημα στατιστικά στοιχεία που δίνει στη δημοσιότητα η κυβέρνηση, προκύπτει ότι υπάρχουν περίπου 14 κάτοικοι ανά τετραγωνικό χιλιόμετρο. Η επίσημη κρατική στατιστική μιλά για μείωση του πληθυσμού κατά 2.11% τον χρόνο.
Το Μπουτάν είχε πληθυσμό 754.388 κατοίκων το 2018. Το Μπουτάν είχε μέση ηλικία η οποία έφτανε τα 24.8 έτη. Αναλογούν 1.070 άνδρες για κάθε 1.000 γυναίκες. Το ποσοστό αλφαβητισμού στο Μπουτάν είναι 59.5%.